У Вікіпедыі ёсць артыкулы пра іншых асоб з прозвішчам Нікіцін.

**Яўген Нікіцін** (нар. 9 красавіка 1993, Рэчыца) — беларускі футбаліст, нападнік рэчыцкай ДЮСШ-2.

Клубная кар’ера
---------------

Выхаванец ДЮСШ горада Рэчыца, з 2010 выступаў за дубль мінскага «Дынама». Сезон 2012 правёў у арэндзе ў «Бярозе-2010», а першую палову 2013 года зноў правёў за дубль «Дынама». Забіўшы за паўгады ў турніры дублёраў 7 галоў, улетку 2013 года зноў адправіўся ў Бярозу. На гэты раз адзначыўся 8 галамі, чым дапамог «Бярозе-2010» заняць выніковае 5-е месца ў Першай лізе.

У пачатку сезона 2014 зноў вярнуўся ў «Дынама». Пачаў сезон за дубль, але неўзабаве стаў трывала прыцягвацца да асноўнага складу мінчан. 15 мая 2014 года дэбютаваў у Вышэйшай лізе, выйшаўны на 87-й хвіліне замест Эрнана Фігерэда ў матчы з БАТЭ (0:0). Ужо ў наступным сваім матчы, 26 мая 2014 года, забіў свой першы гол за «Дынама», усталяваўшы тым самым канчатковы лік у матчы са «Слуцкам» (3:0).

З верасня 2014 года перастаў з’яўляцца на полі ў асноўнай камандзе, працягваючы гуляць за дубль. У студзені 2015 года зноў быў пераведзены ў «Бярозу-2010». Здолеў добра праявіць сябе ў «Бярозе-2010» падчас перадсезоннай падрыхтоўкі, і ў сакавіку 2015 года адправіўся на турэцкі збор разам з асноўнай камандай «Дынама», аднак сезон 2015 распачаў у бярозаўскім клубе. У выніку, аднак, амаль не гуляў з-за службы ў арміі.

У студзені 2016 года прыбыў на прагляд у гродзенскі «Нёман», але неўзабаве пакінуў клуб з-за атрыманай траўмы. У выніку, сезон 2016 пачаў у складзе мінскага «Тарпеда».

Сезон 2018, у якім «Тарпеда» атрымала месца ў Вышэйшай лізе, пачынаў у дублі, з чэрвеня пачаў гуляць за асноўную каманду, аднак у жніўні трапіў на лаўку запасных. У студзені 2019 года пакінуў «Тарпеда» і неўзабаве стаў іграком жыткавіцкага ЮАС. Аднак, у сакавіку 2019 года далучыўся да рэчыцкага «Спадарожніка», з якім у красавіку падпісаў кантракт. Замацаваўся ў стартавым складзе «Спадарожніка». У студзені 2020 года падоўжыў кантракт з рэчыцкім клубам. У сезоне 2020 дапамог «Спадарожніку» перамагчы ў Першай лізе, аднак сам у другой палове сезона не гуляў з-за траўмы і пасля пакінуў каманду.

У пачатку 2023 года далучыўся да рэчыцкай ДЮСШ-2 у якасці старшага трэнера, таксама стаў выхадзіць на поле ў якасці іграка.

Міжнародная кар’ера
-------------------

Выступаў за моладзевыя зборныя Беларусі розных узростаў.

Дасягненні
----------

* Беларусь 02Сярэбраны прызёр Срэбраны прызёр чэмпіянату Беларусі: 2014
* Беларусь Пераможца Першай лігі чэмпіянату Беларусі: 2020

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2010 | дубль | Дынама | Беларусь | 25 | 3 |
| 2011 | дубль | Дынама | Беларусь | 25 | 5 |
| 2012 | Д2 | Бяроза-2010 | Беларусь | 27 | 2 |
| 2013 (1) | дубль | Дынама | Беларусь | 17 | 7 |
| 2013 (2) | Д2 | Бяроза-2010 | Беларусь | 14 | 8 |
| 2014 | Д1 | Дынама | Беларусь | 10 | 1 |
| 2015 | Д2 | Бяроза-2010 | Беларусь | 2 | 0 |
| 2016 | Д2 | Тарпеда | Беларусь | 23 | 5 |
| 2017 | Д2 | Тарпеда | Беларусь | 26 | 3 |
| 2018 | Д1 | Тарпеда | Беларусь | 8 | 0 |
| 2019 | Д2 | Спадарожнік | Беларусь | 24 | 6 |
| 2020 | Д2 | Спадарожнік | Беларусь | 11 | 2 |
|

Зноскі
------

1. ↑  Evgeni Nikitin // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Evgeni Nikitin // As — Madrid: Grupo PRISA, 1967.<a href='https://wikidata.org/wiki/Track:Q2807'></a><a href='https://wikidata.org/wiki/Track:Q1466106'></a><a href='https://wikidata.org/wiki/Track:Q719880'></a>
3. ↑  Никитин переведен в «Березу-2010»
4. ↑  На третий сбор в Турцию полетели 23 футболиста минского "Динамо"
5. ↑  Никитин из-за травмы покинул расположение «Немана», Пятигорец прибыл на просмотр
6. ↑  Никитин, Филанович и Якубович покинули минское «Торпедо»
7. ↑  Десять игроков покинули ЮАС, пятеро - пришли. Из них четверо - из "Лиды"
8. ↑  Никитин сменил минское "Торпедо" на "Спутник"
9. ↑  "Спутник" выйдет из отпуска 14 января и уже запланировал спарринг с командой УПЛ
10. ↑  Речицкая футбольная команда примет участие в чемпионате страны (руск.). *dneprovec.by* (2 мая 2023). Праверана 8 мая 2023.

Спасылкі
--------

* Профіль на афіцыйным сайце мінскага «Дынама»

|  |  |
| --- | --- |
| ⚙️   Тэматычныя сайты | AS.com · by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |
| Нарматыўны кантроль | VIAF: 388154381069130292712 |